**JEGYZŐKÖNYV**

**Készült:** Telki Község Képviselő-testülete 2015. június 5-én a Globall Football & Sporthotel konferencia termében megtartott közmeghallgatásról.

**Jelen vannak:**

Deltai Károly Polgármester

dr. Lack Mónika Jegyző

Móczár Gábor képviselő/ alpolgármester

Takács Zoltán alpolgármester

Halász Terézia képviselő

Fillinger Zsófia képviselő

dr.Vida Rolland képviselő

Szigeti Antal képviselő

Hoós Péter Településüzemeltetési csoport

Vetési Vincéné Pénzügyi csoport vezetője

**Deltai Károly Polgármester** köszönti a testület tagjait és a megjelenteket. Megállapítja, hogy a képviselő-testület határozatképes, Földvári-Nagy László előre jelezte, hogy az ülésen nem tud részt venni, az ülésen 6 fő képviselő van jelen. A Polgármester a közmeghallgatást megnyitja.

**Deltai Károly Polgármester:** Gondoltuk, hogy megpróbáljuk, hogy tavasszal tartjuk a közmeghallgatást. Reméltük, hogy több érdeklődő venne részt rajta, de sajnos elég kevesen vannak most is jelen.

Kérem tegyék fel kérdéseiket.

**Kiss Elek**: Az önkormányzat sok feladatot lát el. Az önkormányzat mindig megbíz műszaki ellenőrt, hogy választja ki, hogy kit bíz meg. Erről lehet-e tudni, hogy ki ez, milyen végzettsége van.

**Deltai Károly polgármester**: Mindenkinek van egy saját műszaki ellenőre. Mi megszoktunk adni egy külön saját műszaki ellenőrt, projektmenedzsert.

**Kiss Elek**: Nem összeférhetetlen, hogy a műszaki ellenőrt a kivitelező delegálja?

Másik kérdésem, hogy többször elhangzott, hogy a Jung ház életveszélyes. Készült-e egy vizsgálat a Jung-ház életveszélyességéről?

**Deltai Károly polgármester:** Nem készült ilyen vizsgálat. Mindig általánosságban beszéltünk róla. Főként az elektromos rendszer és a fűtés tekintetében gondoljuk, hogy nem használható, hiszen egy elavult rendszerről beszélhetünk.

**Kiss Elek:** Mit lehet tenni annak megakadályozása ellen, hogy a buszmegállóban várakozók ne ázzanak a megállókban.

**Deltai Károly polgármester:** Ez egy szabvány buszmegálló. az országban több ilyen található. A kedvezményes konstrukció miatt készült ilyen buszmegálló.

**Szakács Ildikó:** 2008 óta élünk Telkiben. Azt tapasztalom, hogy a korosztályok le vannak szakadva egymástól. A fiatalok nem ismerik az időseket. Nincsenek olyan lehetőségek, hogy a korosztályok megismerjék egymást. Évente csak egy két rendezvény van.

**Deltai Károly polgármester**: Mire gondol?

**Szakács Ildikó:** Korosztályos rendezvényekre ott vannak azok a helyiségek, amiket nem tud az önkormányzat eladni. Lehetne egy időbeosztást szerint összeszervezni, ahol 1-2 órára össze lehetne ülni ezeknek a korosztályoknak.

Szomorúan olvastam, hogy az egyik képviselőnek több ügyben más a véleménye, mint a többi képviselőnek. Ezt miért nem tudják elfogadni. 1996 óta üzemel a Telki Napló, miért hoztak arról határozatot, hogy egy képviselő csak évente két alkalommal írhat az újságba.

A demokrácia az, amikor mindenki szabadon elmondhatja a véleményét.

Betörések: Április végén betörtek a lakásunkba. A márciusi újságba olvastam egy cikket arról, hogy ha betörnek hívjuk a körzeti megbízottat. A nyomrögzítőktől azt hallottam, hogy Telkiben ritkán történik betörés, amit én érdekesnek tartok. Az tapasztalható, hogy az emberek nem jelentik be a betöréseket. Ha gyalog jár az ember, több gyanús személyt lehet a településen látni.

**Deltai Károly polgármester**: Közbiztonsággal kapcsolatos kérdéseire az alábbiakat tudom választani:

Egyetlen betörés is sok. Telki az egyik legbiztonságosabb település. Amikor Önhöz betörtek a faluba 1-2 betörés történt. Hogy a lakók miért nem jelentik be, ha betörés történik náluk számomra sem érhető. ha a körzetmegbízott és a polgárőrök is próbálnak segíteni a helyi közbiztonság javításán, ezért szerveztük az elmúlt hónapba egy közbiztonsági akciót.

Épp az elmúlt héten próbáltam egy hajnali ügyeletet is megszervezni.

A közösségi programokkal kapcsolatban sajnos én is azt tapasztaltam, hogy nehéz megszervezni egy-egy programot, én is próbálkoztam vele.

**Halász Terézia képviselő**: Minden korosztálynak megvan a maga programja. A nyugdíjasoknak nyugdíjasklub, a kismamáknak Baba-Mama klub, aki énekelni szeret annak ott van a Női Kar, aki sportolni annak is van több lehetősége Van gyógytorna lehetőség, indult retextil klub. stb. Az ifjúsági rendezvények valóban az útóbbi időben hiányoznak, ennek az az oka, hogy akik korábban szervezték ők már kiöregedtek, dolgoznak, elmentek a falúból.

Ha valaki nem akar hozzá tenni akkor nem is fog. Minden rendezvényt támogat az önkormányzat. ha valakinek van elképzelése javaslata azt támogatjuk.

**Móczár Gábor alpolgármester:** A klubbeszélgetések valóban hiányoznak. Ha lesz megfelelő helyiség és személy, akkor meg lehet próbálni.

Sajnos a falu nagy része nem él napközbe a falúba. Így nehéz feladat egy-két korosztályt összehozni.

**Szakács Ildikó**: A nagy rendezvényeken nehéz megoldani. Ezek a rendezvények nem alkalmasak rá.

**Kállainé Szécsi Judit**: Én úgy gondolom, hogy Telkiben nagyon gazdag kulturális élet van. Mindenki megtalálja a számára megfelelő programot.

A demokrácia tekintetében itt van pl. a mai közmeghallgatás, vajon miért csak hatan vagyunk jelen.

**Kállai László**: A közbiztonság tekintetében én nagyon fontosnak tartom a szomszédoknak a szerepét. Jobban kellene figyelniük egymásra a szomszédoknak.

**Szigeti Antal képviselő**: A közösség és a közbiztonság összefügg egymással. A közösségi életbe való beilleszkedéshez keresni kell a lehetőségeket, előbb utóbb adódik lehetőség.

A közbiztonsági problémákat teljesen nem lehet megszüntetni, de ebbe is lehet javulást elérni.

**Szakács Ildikó**: Miért nem hirdették meg nyilvánosabban a közmeghallgatást.

**d. Vida Rolland képviselő**: Én úgy látom, hogy az emberek immunisak. véleményem szerint a mai közmeghallgatás is kellőképpen nyilvánossá lett téve. Annak, hogy kevesen vannak jelen, az is lehet az oka, hogy úgy gondolják nincs gond.

**Halász Terézia**: Korábban tartottam képviselői fogadóórákat, Arra sem jöttek el az emberek.

**Becz Zoltán**: A közbiztonságot és a műszaki kérdéseket össze szeretném vonni. Örülnék, ha Telki közbiztonsága továbbra is jó maradna. Munkámból adódóan én azt hiszem, hogy a közvilágítás kérdésében a magvilágítás változása, a szórt fény eltérése a közbiztonságra nem lesz jótékony hatással. Érdeklődnék ha a közvilágítás kérdésében szükség van fejlesztésre erre vajon felkészült-e a falu?

**Deltai Károly polgármester**: Térjünk erre vissza szerdai nap után.

**Kiss Elek**: Nem az egész településen történt meg a közvilágítás korszerűsítése?

**Deltai Károly polgármester**: Nem az újabb fejlesztési területek nem.

Ha nincs több kérdés megköszönöm a részvételt, a közmeghallgatás bezárom.

Telki, 2015. június 5.

 Deltai Károly dr. Lack Mónika

 polgármester jegyző